b'\n_START_ARTICLE_\nSkupina galaksij\n_START_PARAGRAPH_\nSkup\xc3\xadna galaks\xc3\xadj (ali gal\xc3\xa1kti\xc4\x8dna skup\xc3\xadna, angle\xc5\xa1ka okraj\xc5\xa1ava GrG (v bazi SIMBAD)) je skupek galaksij, sestavljen iz manj kot pribli\xc5\xbeno 50 \xc4\x8dlanov in gravitacijsko zvezan. Skupki galaksij ve\xc4\x8djih od skupin, ki se zdru\xc5\xbeujejo v prvem redu, se imenujejo jate galaksij (cluster). Skupine in jate se lahko med seboj naprej zdru\xc5\xbeujejo v nadjate (supercluster)._NEWLINE_Na\xc5\xa1a Galaksija je del skupine z imenom Krajevna skupina.\n_START_SECTION_\nZna\xc4\x8dilnosti\n_START_PARAGRAPH_\nSkupine so najmanj\xc5\xa1i skupki galaksij. Obi\xc4\x8dajno vsebujejo do 50 galaksij v premeru 1 do 2 megaparseka (Mpc). Njihova masa je pribli\xc5\xbeno 10\xc2\xb9\xc2\xb3 Son\xc4\x8devih mas. Obseg hitrosti za posamezno galaksijo je pribli\xc5\xbeno 150\xc2\xa0km/s. Ta definicija je le vodilo, ker so v\xc4\x8dasih ve\xc4\x8dji in masivnej\xc5\xa1i galakti\xc4\x8dni sistemi razvr\xc5\xa1\xc4\x8deni v skupine._NEWLINE_Skupine so najpogostej\xc5\xa1e strukture galaksij v Vesolju in sestavljajo vsaj 50\xc2\xa0% galaksij v krajevnem vesolju. Njihova masa je med maso zelo velikih elipti\xc4\x8dnih galaksij in jat. V krajevnem vesolju pribli\xc5\xbeno polovica skupin ka\xc5\xbee difuzna rentgenska sevanja iz njihove znotrajjatne snovi. V tistih, ki oddaljajo rentgenske \xc5\xbearke, so \xc4\x8dlani zgodnji tipi galaksij. Difuzno rentgensko valovanje prihaja iz obmo\xc4\x8dij od 10 do 50\xc2\xa0% polmera skupine, v splo\xc5\xa1nem od 50 do 500 kpc.'